**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VIEŠOSIOS ĮSTAIGOS PLUNGĖS RAJONO SAVIVALDYBĖS LIGONINĖS PASLAUGŲ KainŲ PATVIRTINIMO**

2022 m. gruodžio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir atsižvelgdama į viešosios įstaigos Plungės rajono savivaldybės ligoninės 2022 m. gruodžio 2 d. raštą Nr. V3-686 ,,Dėl viešosios įstaigos Plungės rajono savivaldybės ligoninės mokamų paslaugų kainų patvirtinimo“, Plungės rajono savivaldybės taryba n u s p r e n d ž i a:

1. Patvirtinti viešosios įstaigos Plungės rajono savivaldybės ligoninės paslaugų kainas:
   1. mokamų nemedicininių paslaugų kainas (1 priedas);
   2. mokamų medicininių paslaugų kainas (2 priedas);
   3. nuomojamo medicininio inventoriaus nuomos kainas (3 priedas).

2. Įpareigoti viešosios įstaigos Plungės rajono savivaldybės ligoninės direktorių paskelbti informaciją apie šį sprendimą viešosios įstaigos Plungės rajono savivaldybės ligoninės interneto svetainėje [www.plungesligonine.lt](http://www.plungesligonine.lt).

3. Pripažinti netekusiu galios Plungės rajono savivaldybės tarybos 2020 m. gruodžio 22 d. sprendimą Nr. T1-298 „Dėl VšĮ Plungės rajono savivaldybės ligoninės paslaugų kainų patvirtinimo“ ir jį keitusius sprendimus.

4. Nustatyti, kad šis sprendimas įsigalioja nuo 2023 m. sausio 1 d.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Administracijos patarėjas Dalius Pečiulis

Sprendimą rengė savivaldybės gydytoja Oresta Gerulskienė

Plungės rajono savivaldybės

tarybos 2022 m. gruodžio 22 d.

sprendimo Nr. T1-

1 priedas

|  |  |  |  |  |  |
| --- | --- | --- | --- | --- | --- |
| Viešojoje įstaigoje Plungės rajono savivaldybės ligoninėje teikiamų mokamų nemedicininių paslaugų kainos | | | | | |
|
|  | |  | |  | |
| Eil. Nr. | | Paslaugos pavadinimas | | Kainos, Eur | |
| 1. | | Pervežimo paslaugos: | |  | |
| 1.1. | | 1 kilometro kaina | | 0,70 | |
| 1.2. | | 1 val. vairuotojo įkainis darbo valandomis | | 6,50 | |
| 1.3. | | 1 val. vairuotojo įkainis nedarbo, naktinėmis valandomis ir švenčių dienomis | | 13,00 | |
| 1.4. | | Vienkartinės patalynės komplektas | | 1,30 | |
| 2. | | Kopijavimo paslaugos: | |  | |
| 2.1. | | A4 formato lapo dokumento kopija | | 0,20 | |
| 2.2. | | A4 formato lapo abiejų pusių kopija | | 0,40 | |
| 3. | | Dokumentų išsiuntimas paprastu laišku (pridedama prie dokumento parengimo kainos) | | 0,95 | |
| 4. | | Dokumentų išsiuntimas registruotu laišku (pridedama prie dokumento parengimo kainos) | | 2,30 | |
| 5. | | Vienkartinės priemonės haloterapijai (lydinčiam asmeniui) | | 0,50 | |
| 6. | | Alkoholio kiekio nustatymas alkotesteriu | | 6,50 | |
| 7. | | Vakuuminis masažas (kūno dailinimo procedūra): | |  | |
| 7.1. | | viso kūno | | 16,00 | |
| 7.2. | | dalinis | | 9,00 | |
| 8. | | Grupiniai užsiėmimai baseine: | |  | |
| 8.1. | | užsiėmimų baseine vieno apsilankymo kaina | | 7,00 | |
| 8.2. | | mėnesinis abonementas, lankantis baseine vieną kartą per savaitę | | 25,00 | |
| 8.3. | | mėnesinis abonementas, lankantis baseine du kartus per savaitę | | 50,00 | |
| 8.4. | | užsiėmimų baseine vieno apsilankymo kaina ligoninės darbuotojams | | 3,00 | |
| 8.5. | | Mėnesinis abonementas ligoninės darbuotojams, lankantis baseine du kartus per savaitę | | 20,00 | |
| 9. | | Mirusiųjų laikino laikymo paslaugos kaina | | 15,00 | |
| 10. | | Padidinto komforto vienvietės palatos kaina vienai parai | | 15,00 | |
| 11. | | Pažymos apie gimimo datą parengimas | | 22,00 | |
| 12. | | Dokumentų pensijai paruošimas (darbuotojo prašymu) | | 34,00 | |
| 13. | | KT ir rentgeno vaizdų iškėlimas ir įrašymas į USB laikmeną | | 7,70 | |
| 14. | | Sterilizacinės paslaugos už vieną įrankių paketą | | 2,05 | |
| 15. | | Paketas Holterio aparatui | | 1,90 | |
| 16. | | Nakvynės bendroje palatoje paslaugos teikimo kaina pacientams, kuriems suteikiama dienos chirurgijos paslauga | | 5,0 | |
| 17. | | Saugios nakvynės paslaugos kaina | | 17,00 | |
|  | |  | |  | |

Plungės rajono savivaldybės

tarybos 2022 m. gruodžio 22 d.

sprendimo Nr. T1-

2 priedas

|  |  |  |
| --- | --- | --- |
| Viešojoje įstaigoje Plungės rajono savivaldybės ligoninėje teikiamų mokamų medicininių paslaugų kainos | | |
|
|  |  |  |

|  |  |  |
| --- | --- | --- |
| Eil. Nr. | Paslaugos pavadinimas | Kainos, Eur |
| 1. | Išblaivinimo paslauga | 111,00 |
| 2. | Girtumo nustatymas su alkoholio koncentracijos kraujyje nustatymu (be transportavimo kainos) | 69,00 |
| 3. | Apsvaigimo nuo opiatų nustatymas su opiatų koncentracijos šlapime nustatymu (be transportavimo kainos) | 104,00 |
| 4. | Mažo tankio lipoproteinų cholesterolio apskaičiavimas | 5,60 |
| 5. | K, Na koncentracijos nustatymas | 4,00 |
| 6. | Narkotikų testas | 5,90 |
| 7. | Prokalcitonino testas | 7,40 |
| 8. | Heliktobakter Pylori testas | 5,00 |
| 9. | Hepatito B testas | 4,10 |
| 10. | Hepatito C testas | 3,70 |
| 11. | Audiograma iš kitų gydymo įstaigų siųstiems pacientams | 6,00 |
| 12. | Kompresinė terapija (Pulstaras) | 4,40 |
| 13. | Poliarizuotos šviesos terapija (Bioptron) | 2,30 |
| 14. | Gimdos kaklelio citologinis tyrimas iš skystos terpės | 37,00 |
| 15. | Dalinio plokštelinio protezo-bazės kaina | 150,00 |
| 16. | Profesionali burnos higiena | 40,00 |
| 17. | Burnos higienos pakartotinis apsilankymas | 25,00 |
| 18. | Konkrementų šalinimas virš ir po dantenomis | 21,00 |
| 19. | Profesionali burnos higiena, esant mažiau nei 14 dantų burnoje | 22,00 |

Plungės rajono savivaldybės

tarybos 2022 m. gruodžio 22 d.

sprendimo Nr. T1-

3 priedas

|  |  |  |  |
| --- | --- | --- | --- |
| Viešojoje įstaigoje Plungės rajono savivaldybės ligoninėje nuomojamo medicininio inventoriaus nuomos kainos | | | |
|  |  |  | |
| Eil. Nr. | Nuomojamo inventoriaus pavadinimas | | Kaina,  Eur už 1 mėn. |
| 1. | Funkcinė lova | | 10,00 |
| 2. | Ligonio keltuvas | | 7,00 |
| 3. | Neįgaliųjų vežimėlis | | 7,00 |
| 4. | Sėdimi tualetai | | 3,00 |
| 5. | Vaikštynė | | 2,00 |

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL VIEŠOSIOS ĮSTAIGOS PLUNGĖS RAJONO SAVIVALDYBĖS LIGONINĖS PASLAUGŲ KainŲ PATVIRTINIMO“**

2022 m. gruodžio 2 d.

Plungė

**1. Parengto teisės akto projekto tikslai.**

Vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu ir atsižvelgiant į viešosios įstaigos Plungės rajono savivaldybės ligoninės (toliau – Ligoninė) 2022 m. gruodžio 2 d. raštą Nr. V3-686 ,,Dėl viešosios įstaigos Plungės rajono savivaldybės ligoninės mokamų paslaugų kainų patvirtinimo“, būtina patvirtinti Ligoninės mokamas nemedicininių paslaugų kainas, mokamas medicininių paslaugų kainas bei nuomojamo medicininio inventoriaus nuomos kainas.

Įpareigoti Ligoninės direktorių paskelbti informaciją apie šį sprendimą Ligoninės interneto svetainėje [www.plungesligonine.lt](http://www.plungesligonine.lt).

**2.** **Kaip šiuo metu yra sprendžiami projekte aptarti klausimai.**

2022 m. gruodžio 2 d. vyko Ligoninės stebėtojų tarybos posėdis, kuriame buvo pristatytos naujos paslaugų kainos nuo 2023 m. sausio 1 d. ir joms buvo pritarta.

**3. Kodėl būtina priimti sprendimą, kokių pozityvių rezultatų laukiama**

Priėmus šį sprendimo projektą, bus patvirtintos naujos Ligoninės mokamų nemedicininių paslaugų kainos (1 priedas), mokamų medicininių paslaugų kainos (2 priedas), nuomojamo medicininio inventoriaus nuomos kainos (3 priedas).

**4. Siūlomos teisinio reguliavimo nuostatos.**

Vadovaujantis 2021 m. gruodžio 27 d. Savivaldybės tarybos sprendimu Nr. T1-330 ,,Dėl viešosios įstaigos Plungės rajono savivaldybės ligoninės įstatų patvirtinimo“ priimtu Ligoninės įstatų 38.9 papunkčiu, Ligoninės steigėjo (savininko) ir jo kompetencija yra įstatymų nustatyta tvarka nustatyti ar dalyvauti nustatant Ligoninės paslaugų kainas.

**5. Pateikti skaičiavimai, išlaidų sąmatos, nurodyti finansavimo šaltiniai.**

Lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Pripažinti netekusiu galios Plungės rajono savivaldybės tarybos 2020 m. gruodžio 22 d. sprendimą Nr. T1-298 „Dėl VšĮ Plungės rajono savivaldybės ligoninės paslaugų kainų patvirtinimo“ ir jį keitusius 2021 m. sausio 28 d. sprendimą Nr. T1-10 ,,Dėl Plungės rajono savivaldybės tarybos 2020 m. gruodžio 22 d. sprendimo Nr. T1-298 „Dėl VšĮ Plungės rajono savivaldybės ligoninės paslaugų kainų patvirtinimo“ pakeitimo“ bei 2022 m. birželio 23 d. sprendimą Nr. T1-150 ,,Dėl Plungės rajono savivaldybės tarybos 2020 m. gruodžio 22 d. sprendimo Nr. T1-298 „Dėl VšĮ Plungės rajono savivaldybės ligoninės paslaugų kainų patvirtinimo“ ir jį keitusio sprendimo pakeitimo“.

**7. Kokios korupcijos pasireiškimo tikimybės, priėmus šį sprendimą.**

Korupcijos vertinimo pažyma pridedama.

**8. Nurodyti, kieno iniciatyva sprendimo projektas yra parengtas.**

Sprendimo projektas parengtas Ligoninės ir Plungės rajono savivaldybės gydytojos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijos, skyriams, organizacijoms ir t.t.) patvirtintas sprendimas turi būti išsiųstas.**

VšĮ Plungės rajono savivaldybės ligoninei.

**11. Kita svarbi informacija.**

Kaip papildoma medžiaga pridedamas viešosios įstaigos Plungės rajono savivaldybės ligoninės 2022 m. gruodžio 2 d. raštas Nr. V3-686 ,,Dėl viešosios įstaigos Plungės rajono savivaldybės ligoninės mokamų paslaugų kainų patvirtinimo“.

Rengėja

savivaldybės gydytoja Oresta Gerulskienė