**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL HUMANITARINĖS PAGALBOS SUTEIKIMO**

2022 m. gruodžio 22 d. Nr. T1-

Plungė

Vadovaudamasi Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 4 dalimi, Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimo Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo patvirtinimo“, 94.6 papunkčiu ir atsižvelgdama į Svatovo miesto karinės administracijos (Svatovo rajonas, Luhansko sritis) 2022 m. spalio 28 d. prašymą Nr. AG-7042, į Lietuvos Respublikos Užsienio reikalų ministerijos 2022 m. gruodžio 8 d. rekomendaciją, Nr. AG-7272, teikti humanitarinę pagalbą bei 2018 m. birželio 18 d. sutartimi „Dėl partnerystės ir bendradarbiavimo tarp Luhansko srities Svatovo miesto ir Telšių apskrities Plungės miesto“, Plungės rajono savivaldybės taryba n u s p r e n d ž i a:

1. Skirti 15 000,00 (penkiolika tūkstančių eurų) humanitarinę pagalbą Ukrainos Luhansko srities Svatovo miesto karinei administracijai, lėšas pervedant iš 07 „Savivaldybės veiklos valdymo programos“ priemonės „Savivaldybės administracijos veikla“ į Nacionalinį savanorių pagalbos koordinavimo centrą VšĮ „Stiprūs kartu“.
2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti su tuo susijusius dokumentus.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Sprendimą rengė

Strateginio planavimo ir investicijų skyriaus vedėja Žaneta Vaitkuvienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL HUMANITARINĖS PAGALBOS SUTEIKIMO“**

2022 m. gruodžio 21 d.

Plungė

1. **Parengto teisės akto projekto tikslai, uždaviniai, problemos esmė**.

Sprendimo projekto tikslas – skirti humanitarinę pagalbą bendruomenės infrastruktūros atkūrimui ir funkcionavimui, civilių gyventojų gyvenimo sąlygų užtikrinimui po aktyvių karo veiksmų fazės Svatovo miesto karinei administracijai.

1. **Kaip šiuo metu yra sprendžiami projekte aptarti klausimai.**

Vykdoma 2018 m. birželio 18 d. bendradarbiavimo sutartis „Dėl partnerystės ir bendradarbiavimo tarp Luhansko srities Svatovo miesto ir Telšių apskrities Plungės miesto“.

**3. Kodėl būtina priimti sprendimą, kokių pozityvių rezultatų laukiama.**

Dėl Rusijos Federacijos vykdomų karinių veiksmų Ukrainoje, bus suteikta humanitarinė pagalba Ukrainos Luhansko srities Svatovo miesto karinei administracijai.

**4. Siūlomos teisinio reguliavimo nuostatos**. Nėra.

**5. Pateikti skaičiavimus, išlaidų sąmatas, nurodyti finansavimo šaltinius.**

15 000,00 eurų bus skiriama iš07 „Savivaldybės veiklos valdymo programos“ priemonės „Savivaldybės administracijos veikla“.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo galimybių nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas atsižvelgiant į Svatovo miesto karinės administracijos 2022 m. spalio 28 d. raštą ir Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita).

Pridedama:

Vidaus reikalų ministerijos išvada – 2 lapai.

Sutartis dėl partnerystės ir bendradarbiavimo tarp Luhansko srities ir Telšių apskrities Plungės miesto ir jos vertimas – 2 lapai.

Svatovo miesto karinės administracijos 2022 m. spalio 28 d. raštas su vertimu – 2 lapai.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vedėja Žaneta Vaitkuvienė