**Projektas**

|  |
| --- |
| PLUNGĖS RAJONO SAVIVALDYBĖSTARYBA |
| **SPRENDIMAS** |
| **DĖL PLOTO, SIŪLOMO ĮRAŠYTI Į NEPRIVATIZUOJAMŲ ŽEMĖS SKLYPŲ SĄRAŠĄ** |
| 2022 m. gruodžio 22 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos žemės reformos įstatymo 13 straipsnio 2 punktu, atsižvelgdama į Plungės rajono Šateikių bendruomenės 2022 m. rugsėjo 12 d. prašymą Nr. AG-5176 ir Šateikių seniūnijos 2022 m. lapkričio 28 d. prašymą Nr. A20-2897, Plungės rajono savivaldybės taryba n u s p r e n d ž i a:

Siūlyti Nacionalinės žemės tarnybos prie Žemės ūkio ministerijos Plungės ir Rietavo skyriui pripažinti būtinu visuomenės poreikiams ir įtraukti į Neprivatizuojamų žemės sklypų sąrašą apie 0,6700 ha ploto žemės sklypą, esantį Plungės rajono savivaldybėje, Šateikių seniūnijoje, Šateikių kaime, tarp Parko g., Blendžiavos upės ir žemės sklypų, kadastrinis Nr. 6867/0008:124, Nr. 6867/0008:56, Nr. 6867/0008:165, Nr. 6867/0009:272, reikalingą visuomenės poreikiams – rekreacijai (sklypo schema – sprendimo priede).

Savivaldybės meras

SUDERINTA:

Administracijos direktorius Mindaugas Kaunas

Architektūros ir teritorijų planavimo skyriaus vedėjas Tomas Jocys

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė

Architektūros ir teritorijų planavimo skyriaus vyr. specialistė Laura Baumilė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLOTO, SIŪLOMO ĮRAŠYTI Į NEPRIVATIZUOJAMŲ ŽEMĖS SKLYPŲ SARAŠĄ“** |
| 2022 m. gruodžio 2 d.  Plungė |

**1. Parengto teisės akto projekto tikslai, uždaviniai, problemos esmė.**

Tikslas – teisės aktų nustatyta tvarka įrašyti į Neprivatizuojamų žemės sklypų sąrašą apie 0,6700 ha ploto žemės sklypą, esantį Plungės rajono savivaldybėje, Šateikių sen., Šateikių k., tarp Parko g., Blendžiavos upės ir žemės sklypų. Sklypas reikalingas visuomenės poreikiams, viešosios erdvės formavimui, rekreacijai. Teritorija šiuo metu yra apleista, neprižiūrėta, apaugusi krūmais.

**2. Kaip šiuo metu yra sprendžiami projekte aptarti klausimai.**

2022 m. liepos 26 d. vyko Šateikių bendruomenės narių susirinkimas, kuriame vienas iš svarstytų klausimų buvo laisvos valstybinės žemės, esančios Plungės rajono savivaldybėje, Šateikių k., Parko g., žemės sklypo suformavimo ir jo pritaikymo visuomenės poreikiams, sporto įrenginių, vaikų žaidimų aikštelės įrengimui. Taip pat gautas Šateikių seniūnijos raštas, kuriame nurodoma, kad ši teritorija yra reikalinga visuomenės poreikiams.

**3. Kodėl būtina priimti sprendimą, kokių pozityvių rezultatų laukiama.**

Priėmus tarybos sprendimą ir gavus teigiamą atsakymą iš Nacionalinės žemės tarnybos, bus suformuotas žemės sklypas, atlikti kadastriniai matavimai bei įregistruoti Nekilnojamojo turto registre.

**4. Siūlomos teisinio reguliavimo nuostatos.**

Priimti sprendimą dėl plotų įrašymo į neprivatizuojamų sklypų sąrašą.

**5. Pateikti skaičiavimus, išlaidų sąmatas, nurodyti finansavimo šaltinius.**

Lėšos bus naudojamos iš 03 programos – „Žemėtvarkos planavimo dokumentams rengti“. Galima išlaidų suma apie 2 500,00 Eur.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nereikės.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos požymių nėra.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Šateikių seniūnijos ir Šateikių bendruomenės iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

-

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Žemės sklypas visuomenės poreikiams paimamas pagal Šateikių seniūnijos ir bendruomenės prašymus, kuris bus sutvarkytas ir pritaikytas visuomenės poreikiams.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* | *teigiamas* |  |
| *Viešajam administravimui* | *teigiamas* |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* | *teigiamas* |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* | *teigiamas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Architektūros ir teritorijų planavimo skyriaus vyr. specialistė Laura Baumilė