**Projektas**

|  |
| --- |
| PLUNGĖS RAJONO SAVIVALDYBĖS  TARYBA |
| **SPRENDIMAS**  **DĖL SPORTO ŠAKŲ, KULTIVUOJAMŲ PLUNGĖS SPORTO IR REKREACIJOS CENTRE, PATVIRTINIMO** |
| 2022 m. gruodžio 22 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 6 straipsnio 8 punktu, biudžetinės įstaigos Plungės sporto ir rekreacijos centro nuostatų, patvirtintų Plungės rajono savivaldybės tarybos 2021 m. spalio 28 d. sprendimu Nr. T1-260, 6.6 papunkčiu ir atsižvelgdama į Plungės rajono savivaldybės Sporto tarybos 2022 m. lapkričio 23 d. posėdžio nutarimą (protokolas Nr. TK-111), Plungės rajono savivaldybės taryba nusprendžia:

1. Patvirtinti Plungės sporto ir rekreacijos centre kultivuojamas sporto šakas: baidarių/kanojų irklavimas, dziudo sportas, krepšinis, lengvoji atletika, orientavimosi sportas, plaukimas, regbis, ritinis, sunkioji atletika, šachmatai, tinklinis ir sveikatingumo/bendro fizinio rengimo grupes.
2. Pripažinti netekusiais galios:
   1. Plungės rajono savivaldybės tarybos 2020 m. rugsėjo 24 d. sprendimą Nr. T1-180 „Dėl sporto šakų, kultivuojamų Plungės sporto ir rekreacijos centre, patvirtinimo“;
   2. Plungės rajono savivaldybės tarybos 2022 m. balandžio 28 d. sprendimą Nr. T1-87 „Dėl Plungės rajono savivaldybės tarybos 2020 m. rugsėjo 24 d. sprendimo Nr. T1-180 „Dėl sporto šakų, kultivuojamų Plungės sporto ir rekreacijos centre, patvirtinimo“ pakeitimo“.
3. Nustatyti, kad šis sprendimas įsigalioja 2023 m. rugsėjo 1 d.

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Protokolo skyriaus kalbos tvarkytoja Simona Grigalauskaitė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Projektą rengė Švietimo ir sporto skyriaus vyr. specialistė Julija Čiuželienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL SPORTO ŠAKŲ, KULTIVUOJAMŲ PLUNGĖS SPORTO IR REKREACIJOS CENTRE, PATVIRTINIMO“**

2022 m. lapkričio 28 d.

Plungė

**1. Parengto teisės akto projekto tikslai, uždaviniai, problemos esmė.** Patvirtinti Plungės sporto ir rekreacijos centre (toliau – SRC) kultivuojamų sporto šakų sąrašą.

Sprendimo projektas parengtas atsižvelgiant į SRC prašymą, kuriame prašoma SRC kultivuojamų sporto šakų sąrašą papildyti plaukimo sporto šaka ir nuo 2023 m. rugsėjo mėnesio leisti formuoti pradinio rengimo grupes.

**2. Kaip šiuo metu yra sprendžiami projekte aptarti klausimai.** Plungės SRC prašymas buvo pristatytas 2022 m. lapkričio 23 d. Sporto taryboje (protokolo Nr. TK-111). Bendru sutarimu pritarta plaukimo sporto šakos įtraukimui į Plungės SRC kultivuojamų šakų sąrašą.

**3. Kodėl būtina priimti sprendimą, kokių pozityvių rezultatų laukiama.** Atsižvelgiant į tai, kad artimiausiu metu bus atidaryta Plungės sporto arena (baseinas), būtina į SRC kultivuojamų sporto šakų sąrašą įtraukti plaukimą, nes Plungės SRC turės galimybę kultivuoti šią sporto šaką.

**4. Siūlomos teisinio reguliavimo nuostatos.** Patvirtinus šį sprendimą, Plungės SRC bus kultivuojama 11 sporto šakų.

**5. Pateikti skaičiavimus, išlaidų sąmatas, nurodyti finansavimo šaltinius.** Lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pripažinti netekusiais galios Plungės rajono savivaldybės tarybos 2020 m. rugsėjo 24 d. sprendimą Nr. T1-180 „Dėl sporto šakų, kultivuojamų Plungės sporto ir rekreacijos centre, patvirtinimo“ ir Plungės rajono savivaldybės tarybos 2022 m. balandžio 28 d. sprendimą Nr. T1-87 „Dėl Plungės rajono savivaldybės tarybos 2020 m. rugsėjo 24 d. sprendimo Nr. T1-180 „Dėl sporto šakų, kultivuojamų Plungės sporto ir rekreacijos centre, patvirtinimo“ pakeitimo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus bei Plungės SRC iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės sporto ir rekreacijos centrui.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas.** (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Sudaryta galimybė Plungės raj. vaikams kultivuoti plaukimo sporto šaką.* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

Rengėja

Švietimo ir sporto skyriaus vyr. specialistė Julija Čiuželienė